مهم لكل الطلاب الدراسة مع رمضان الفائدة واوقات الدراسة ونصائح مهمة كتبه سالم ال منصور
اهلا وسهلا لا تنسى زيارتنا باستمرار في موقع الأستاذ احمد مهدي شلال للحصول على كل شيء جديد ومميز وانت الان في موضوع
موضوع شامل للطالب في الدراسة بشهر رمضان مهم جدا
ربما يكون موضوع شاغل لبال الطالب ويفكر بي ، مو ربما إنما اكيد ، والطالب يعتقد أنه صيام شهر رمضان يؤثر سلباً على دراستو وانتاجيتو ، لكن هو العكس تماما من هذا , رمضان هو فرصة الطالب بالدرس ولازم يستغل هاي الفرصة حتى يقطع شوط كبير بدراسة المواد أو الإمتحانات لذلك أطرد فكرة انه الصيام عائق أو يعرقل درسك تمام؟
تعالوا خلي أوضحلكم الأمور
1. شخصياً انى كلش افضل الدراسة والامتحانات بشهر رمضان ، لأنه خلال هذا الشهر المبارك ، ردت او ماردت فجدولك ونظامك راح ينتظم لأنه حتكون ملتزم بالسحور
والفطور كل يوم بنفس الوقت وهذا الشي كفيل بأنه يجبرك على الانتظام
2. خلال شهر رمضان راح ما يظل اكل او غدوية او عصرية او شرب او طلعة تلهيك عن الدرس ، بالعكس حتوفرلك وقت اكثر للدرس, اذا انتاجية أكثر.
3. الصيام ينطيك تركيز اعلى وقوة أكبر وراحة أكثر، لكن فهم الناس للصيام هو فهم مغلوط جداً وهذا الشي راح اوضحو الكم علمياً حسب دراسات دقيقة ، وحبينلكم فائدة واهمية الصيام لصحتنا ، لادمغتنا ، لاجسامنا ، ولراحتنا.
الفائدة الصحية للصيام
يساعد الصيام على اصلاح الخلايا العصبية ( خلايا الدماغ وزيادة عددها ، ويساعد الصيام على مقاومة التوتر ( الضغط النفسى ( كذلك يعزز نمو العصبونات والخلايا الدبقية والمتقدرات ) mitochondria ) إلي هي تمثل بيوت الطاقة ( فيزيد من كمية التركيز ويعزز ( الذاكرة ، ايضاً يقلل الصيام من الالتهابات ويعتبر اكثر الطرق الفعالة المستخدمة في مكافحة الالتهابات، كذلك يساعد الصيام على زيادة فعالية الإنسولين بالتالى ضبط كمية السكر المثالية في الدم. ويساعد ايضا في إزالة السموم والخلايا التالفة والمسرطنة والضارة من الجسم. كذلك يساعد على تقوية الجهاز المناعي بشكل كبير جداً فهو يزيد منقوة وحجم وفعالية كريات الدم البيض ضد المايكروبات وايضا يساعد الصيام في تحويل الخلايا الدهنية الى كيتونات تمد الجسم بالطاقة ، كذلك يزيد من مقاومة الاجهاد العضلي بالتالي يصبح الجسم أكثر قوة وقدرة على الصمود. كذلك ينظم ضربات القلب الى الحد الطبيعي ( 72 نبضة في الدقيقة ويزيد من شعور الهدوء والراحة ويساعد على تنظيم عملية الهضم. وايضًا أثناء الإفطار يذهب جل الدم المحمل بالأكسجين والمواد الغذائية للمعدة، ليساهم في عملية الهضم، وعندما يكون الطالب صائماً تتجه هذه الكمية من الدم للمخ، مما يسبب زيادة الاستيعاب !
فكر!
د تلاحظون كمية الفائدة العظيمة للصائم لمن يصوم ؟ دتلاحظون كمية الاشياء الإيجابية والمفيدة من الصيام لصحتك قبل لاتكون لميزانك يم رب العالمين ؟ فلا تجي تتحجج بالصيام وتكول أني اتعب وماركز ومن هلحچي ترى هلشي مو صحيح أنما هي فكرة خاطئة براسك وتصدك بيها ! (عقل باطن) ، بالعكس استغل رمضان وصوم لأن هدشي كلش كلش يفيدك من ناحيةالصحة + الذاكرة والتركيز و طبعا على طاري التركيز خلال الصيام بالامبراطورية الأكدية كانوا المماليك لمن يمرون بأرمات صعبة ويريدون يتخذون قرار مهم يتوقفون عن الأكل لفترات طويلة علمود يزداد تركيزهم ! وهم كان اكو احد الطلاب بكلية الهندسة بمصر لأن صعبة وكذا ، كان من تجى الإمتحانات يصوم حتلو مو رمضان لأن يكول بالصوم وقتي وتركيزي وانتاجي يكون ضعف عن الاقطار فهاي فرصة عظيمة للدرس والتركيز والله حرامات تفوتك ! واذا انت فوتتها فغيرك راح يستغلها وراح ينتج وينجز أكثر منك لأنه رمضان هو تنظيم وقت وصحة وقوة وعبادة وانجاز وانت براحتك بعد.
اوقات الدراسة في رمضان الاوقات المثالية والنموذجية علمياً خلال فترة شهر الصيام هي :
اولاً : من بعد السحور الى الساعة 10 أو 11 صبا ًحا.
ثانياً : من بعد الافطار بساعة او ساعتين الى ال1 ليلاً. هاي الي ذكرتهم فوك هي أوقات نموذجية ومثالية للدرس ، لكن هي أكيد مو مقياس أو محدد للدرس ، بالنهاية الطالب يقرا بالوقت إلي هو يناسبو ويرتاح بي ، سواء بليل او النهار ما مهم ،المهم بالوقت إلي الطالب يعجبو يقرا بي وتكون الظروف مناسبة تمام ؟ فأنت اختار وقتك إلى يناسبك ويناسب ظروفك واقرا ولا تهتم بغير كلام
ثالثاً : للدوام : اللي عندو دوام مدرسة وبعدو ملتزم أو معهد ممكن يكون عندو ، فیگدر يرتب وقتو دوامو ، بس خلي يحاول يركز دراستو شكد يكدر من بعد السحور لحد ميروح ومن يرجع ينام يسترجع حيلو بعد يكمل دراسة ، كذلك ممكن تستغل الليل وتقرا بي ، هالشي يعتمد على دوامك انت أو الشي اللي يناسبك.
شغلات انصحكم بيها
الأطعمة :
البيض : يعد البيض مصدرا للبروتين، ومن خلال تناوله مسلوقا خلال وجبة السحور، فإنه يساعد على التقليل من الشعور بالعطش أو الجوع ويحافظ البيض على صحة الغدة الدرقية، ويخلص الجسم من الخمول أثناء فترة الصيام ومن المشكلات المعوية وآلام البطن، سواء أثناء الصيام أو بعد الإفطار
الخضراوات : من المهم الحفاظ على الخضروات الطازجة مغسولة، والتي تعد من الأساسية التى يجب تناولها فى شهر رمضان. وتحتوي الخضروات على نسبة كبيرة من الماء، بالإضافة إلى فيتامينات سي وبي، والكالسيوم وحمض الكافيك، الذي يعمل على ترطيب الجسم ، وهي غنية بالألياف التي تجعلك تشعر بالشبع لفترة أطول، مما يقلل من الإجهاد والخمول الذي قد يصاب به الصائم.
التمر: إن تناول من حبة إلى 3 حبات تمر أثناء وجبة السحور ، أو لكسر الصيام، يعتبر أمرا مهما للغاية، فهو يحتوي على الفركتوز الطبيعى، كما أنه غنى بالألياف ، ومن فوائد التمر، أنه يحتوي على نسبة عالية من الألياف، خاصة غير القابلة للذوبان، مما يجعله صحي للجهاز الهضمي عند الإفطار.
نصيحة :
المشروبات الغازية حاول تقلل منهم قدر الأمكان ، وحاول تشرب عصاير طبيعية وهيج امور + الحلويات كذلك لا تكثر منهم ابد لأنه حيكون مردودها سلبي عليك وهم القهوة اخي حاول تتخلصها من ادمانها بشهر رمضان والله هي كارثة وتسبب صداع وتعب وارق وارهاق فحاول تبتعد عنها ، وهم الجاي حاول انك تشرب بعد الفطور بساعتين او ساعة ونصف لأنه يكسر الحديد إلي حتاخذو من الفطور ومايظل فائدة لفطورك فحاول تاخر شرب الچاي لبعد ساعتين من الفطور ، وطبعاً لا غنى عن الماي ابددددد شكد ماتكدر اشرب ماي مابين الفطور والسحور حتى تحافظ على رطوبة جسمك خلال الصوم وما يتعب جسمك وتبقى بقوتك.
ختاما :
بالنهاية خلي ببالكم أنه رب العالمين ما يفرض شي علينا الا ولصالحنا وبي كل الخير والنفع النا فلا تشتكي من الصيام بسبب درس او امتحان بالعكس هو فرصة ماتتعوض سواء للدراسة او الدعاء ، كلش الدعاء يا طلاب الدعاء ثم الدعاء ، ترى لا غنى عن الدعاء خصوصاً بهذا الشهر العظيم ، فدائماً استغل هالنقطة بالدعاء لنفسك ولا تبخل عليها ، لأنه انت دائماً بحاجة هلشي تمام ! واتمنالكم صيام مقبول وافطار شهي دائماً ومباركة وتوفيق بدرسكم ان شاء الله.
منقول من ( سالم ال منصور )
انتهى الموضوع شكرا (لك / لكِ)
قنوات ومواقع التواصل الاجتماعي الرسمية للأستاذ احمد مهدي شلال تابعنا باي مكان تريد حيث المصداقية والحقيقة في النشر اولا باول وهذه هي المواقع الرسمية : اضغط هنا . وتقبلو تحياتي